GiliGold/VAD_KnessetCorpus huggingface dataset:
מכלוף מיקי זוהר: תקופת העבודה של הוועדה: נכון לרגע זה הוועדה המיוחדת תפעל עד לתום כהונתה של הכנסת ה-20.
מכלוף מיקי זוהר: בהרכב הוועדה יהיו החברים כדלקמן.
מכלוף מיקי זוהר: יהיו בה 13 חברי כנסת, כדי שיהיה בה כמובן מספר אי-זוגי, כדי שהמאפיין הדמוקרטי יבוא בה לידי ביטוי על הצד הטוב ביותר.
מכלוף מיקי זוהר: 13 זה אי-זוגי, כי בזוגי זה יכול להיות תיקו.
מכלוף מיקי זוהר: אנחנו רוצים לאפשר תמיד ניצחון לאופוזיציה בכל שלב.
מכלוף מיקי זוהר: ובוועדה הזו יהיו שלושה חברים מטעם הליכוד, שני חברים מטעם המחנה הציוני, חבר אחד מטעם הרשימה המשותפת וחבר אחד מכל אחת מהסיעות בבית.
מכלוף מיקי זוהר: כל סיעות הבית מקבלות ייצוג בוועדה ללא יוצא מן הכלל, כשהמחנ"צ, מאחר שהוא 24 מנדטים, אז נתנו לו שני חברים; ואנחנו 30 מנדטים, לכן נתנו לנו שלושה.
מכלוף מיקי זוהר: יושב-ראש הוועדה יהיה חבר הכנסת דודי אמסלם, שהוא גם יושב-ראש הקואליציה.
יואל חסון: שהוא מבין בתחום מאוד.
מכלוף מיקי זוהר: שמות חברי הוועדה יובאו בהמשך, בהתאם לשמות שנקבל מכל אחת מהסיעות, מראשי הסיעות.
מכלוף מיקי זוהר: תעבירו לי שמות.
קריאה: לא קיבלתם?
מכלוף מיקי זוהר: חלק כן.
מכלוף מיקי זוהר: אנחנו רוצים את הכול בצורה מוגמרת.
מכלוף מיקי זוהר: ניקח מכולם, ואז נביא את כל השמות במכה אחת.
מכלוף מיקי זוהר: כן, חבר הכנסת יואל חסון.
יואל חסון: כמובן שיושב-ראש הקואליציה שבוע שעבר בא והודיע לי איזה ועדה הולכת להיות, מה ההרכב, מה היחס המספרי.
יואל חסון: כמובן שכהרגלו בקודש הוא לא קיים איזושהי התדיינות, התייעצות.
מכלוף מיקי זוהר: מי, מי?
יואל חסון: עם האופוזיציה.
מכלוף מיקי זוהר: מי עשה את זה אבל?
יואל חסון: יושב-ראש הקואליציה בא והודיע לי.
יואל חסון: הוא לא בא והתייעץ איתי, הוא לא בא ודיבר איתי.
דוד אמסלם: שכחתי לשלוח לך זר פרחים לפני כן, אתה צודק.
יואל חסון: נכון שבסוף הרוב יכול לקבוע, אבל נהוג שיושב-ראש הקואליציה מתייעץ עם האופוזיציה וחולק איתה את דעתו.
מכלוף מיקי זוהר: כמו שאתם מתייעצים איתנו על כל דבר.
יואל חסון: תתפלא.
יואל חסון: אבל יו"ר הקואליציה הזה, גם בנושאים אחרים, למדתי הבוקר - - -
מכלוף מיקי זוהר: הוא יותר מדי סובלני כלפיכם.
מכלוף מיקי זוהר: יותר מדי.
יואל חסון: אני לא יכול לקרוא אותך לסדר, אתה לא יכול לקרוא את עצמך לסדר.
יואל חסון: אז אל תפריע לי, בבקשה.
מכלוף מיקי זוהר: יותר מדי סובלני כלפיכם.
מכלוף מיקי זוהר: אתם מתנהגים בצורה הכי לא מנומסת והכי לא פרלמנטרית שיש.
יואל חסון: אתם מתנהגים כמו אצילים בריטיים.
מכלוף מיקי זוהר: איבדתם כל כבוד עצמי.
יואל חסון: אתה מפריע לי, אדוני, ואין לי הגנה.
יואל חסון: אף אחד לא יכול להגן עליי, אם אתה מפריע לי.
מכלוף מיקי זוהר: לא נורא.
מכלוף מיקי זוהר: אם לא היית ברשות דיבור, הייתי קורא אותך לסדר.
יואל חסון: אתה יכול גם לגרש אותי אם אתה רוצה.
מכלוף מיקי זוהר: לא לא, אנחנו לא רוצים לגרש אותך.
יואל חסון: - - - אתה ויו"ר הקואליציה שלך.
יואל חסון: אז עכשיו אני אומר לך בצורה - - -
דוד אמסלם: מה אתה מזכיר אותי בכל דבר?
יואל חסון: אני אסביר לך למה אני מזכיר אותך, אל תפריע לי.
דוד אמסלם: אתה מרשה לי לשבת פה?
דוד אמסלם: לא התייעצתי איתך, אתה מרשה לי?
יואל חסון: אתה יושב כאן בזכות, אדוני.
דוד אמסלם: אה, חשבתי.
מכלוף מיקי זוהר: היית מתייעץ איתו.
יואל חסון: בכל אופן, אני בא ואומר ליו"ר הקואליציה – שולי, זה לא בסדר.
שולי מועלם-רפאלי: אני מנסה לעשות דבר טוב.
יואל חסון: בלי אשליות.
אני אומר: עכשיו, קואליציה ואופוזיציה – היחס ביניהן הוא ברור, יש רוב ויש מיעוט.
אני אומר: אין ספק, קואליציה בכוח הרוב יכולה לעשות המון דברים.
אני אומר: אבל יש נוהג ויש נוהל.
אני אומר: עכשיו, האופוזיציה, לפיכך, מכיוון שהקואליציה לא מתייעצת בשום צורה ולא מקיימת התדיינות עם האופוזיציה, אז האופוזיציה גם לא חייבת שום דבר לקואליציה.
אני אומר: והקואליציה, גם על הדברים שהם פחות מעניינים או יותר מעניינים, על כל דבר תערים מכשולים, על כל דבר תעמיד מול זה התנגדות.
מכלוף מיקי זוהר: אני חייב לציין שאנחנו ממש חוששים שלא נצליח להירדם הלילה.
דוד אמסלם: הוא הולך לקנות מעיל עכשיו, מעיל של אופנוענים.
מכלוף מיקי זוהר: ממש חוששים.
מכלוף מיקי זוהר: האיומים היו ממש מפחידים, אני חייב לומר.
יואל חסון: לא ביקשתי להפחיד.
מכלוף מיקי זוהר: כולנו בלחץ.
מכלוף מיקי זוהר: ויש לך כדור שינה?
מכלוף מיקי זוהר: זה אחד מהשניים.
דוד אמסלם: או שהוא מנהל את העסק או שאתה כוחני.
יואל חסון: אולי תנסה ללכת איתי פעם ותראה לאן נגיע.
יואל חסון: אולי נעשה דברים טובים לעם ישראל, יושב-ראש הקואליציה.
יואל חסון: אולי, אולי.
יואל חסון: ולא כל היום במלחמה ובמדון.
יואל חסון: - - - שאתה בתפקיד הזה אין לך שום להידבר, לעשות.
יואל חסון: הכול אצלך זה יהיה מה שאני רוצה.
יואל חסון: אז אין דברים כאלה, זה לא עובד כאן.
יואל חסון: המציאות לא עובדת - - -
שולי מועלם-רפאלי: אני לא יכולה, אדוני, לעבור לסדר-היום על הדברים שלך, יואל, כיוון שאם יש נוהג, הנוהג הוא שכשמסכמים שהאופוזיציה תומכת במשהו, אז עומדים בסיכומים.
שולי מועלם-רפאלי: ומה שאתם עשיתם עם החוק של אורי אריאל, הפר את כל הסיכומים פה.
שולי מועלם-רפאלי: אז אדוני לא ידבר על סיכומים שהופרו, כי מי שהתחיל את זה זה אתה.
שולי מועלם-רפאלי: זה אתה.
יואל חסון: איזה סיכומים?
יואל חסון: למה, הוא עומד בסיכומים?
שולי מועלם-רפאלי: בטח, כן, כן.
יואל חסון: יו"ר הקואליציה עומד בסיכומים?
שולי מועלם-רפאלי: אתה ניצלת הזדמנות, וסתם מסמסת ומרחת את הזמן, בחקיקה של חוק דרמטי לטובת הבריאות הציבור, כי מצאת הזדמנות, ולא עמדת בהתחייבות.
שולי מועלם-רפאלי: אז לפני שאתה מעיר ליו"ר הקואליציה - - -
יואל חסון: לא מכיר על מה את מדברת.
שולי מועלם-רפאלי: אני מבקשת ממך, לפני שאתה מעיר לאחרים, לעשות חשבון נפש.
יואל חסון: אין לי מושג על מה את מדברת.
שולי מועלם-רפאלי: אתה בחוק הכלבת – ברור שיש לך מושג.
שולי מועלם-רפאלי: נו, אל תעשה את השיח בינינו - - -
יואל חסון: מי אמר לך שהתחייבתי שאנחנו בעד?
יואל חסון: איפה ראית את זה?
שולי מועלם-רפאלי: כל חברי הכנסת של האופוזיציה הודיעו שהם בעד החוק.
יואל חסון: מה זה הודיעו?
יואל חסון: יש אחד שמודיע.
שולי מועלם-רפאלי: וברגע האחרון אתה אמרת להם לא לעמוד בסיכום.
שולי מועלם-רפאלי: אז לפני שאתה מעיר על זה שלא עומדים בסיכומים, קח בחשבון מה המעשים שלך.
שולי מועלם-רפאלי: מה שנקרא קשוט עצמך ואחר כך קשוט אחרים.
יואל חסון: יושב-ראש הקואליציה מרוויח ביושר, ביושר, את התנהלות האופוזיציה.
יואל חסון: הוא מרוויח ביושר את התנהלות האופוזיציה.
דוד אמסלם: אנחנו לא צריכים להתנצל בפני יואל חסון.
דוד אמסלם: אנחנו ביחסים טובים עם כולם חוץ ממנו, בגלל שהוא כותב את המכתבים.
מכלוף מיקי זוהר: חבר הכנסת חסון, אני צריך את השמות.
דוד אמסלם: הוא מהבוקר עד הלילה מפריח כותרות על הגב שלי.
דוד אמסלם: לכן אני לא מתייחס אליו.
יואל חסון: כדי להראות מה אתם עושים לציבור הישראלי, כדי לראות איך הקואליציה הזאת נראית, כדי להראות לציבור מי אתם, ומי מנהל את המדינה הזאת, ומי מנהל את הכנסת הזאת.
דוד אמסלם: אתה מתנהג בבריונות שלא ראיתי כמוה.
דוד אמסלם: לא ראיתי בריונות כמו שלך.
יואל חסון: יושב-ראש ועדה שיושב ודואג לתנאיו האישיים של ראש הממשלה מהבוקר עד הלילה, ומזלזל בחברי הכנסת 20 דקות, מזלזל בחברי הכנסת.
דוד אמסלם: טוב שאתה לא בליכוד.
דוד אמסלם: בריונות כמו שלך לא נתקלתי אף פעם.
יואל חסון: שלא נדבר עליך, שלא נדבר עליך, שאין לך שום הבנה לא בדמוקרטיה, לא בפרלמנט.
מכלוף מיקי זוהר: סיימת?
מכלוף מיקי זוהר: סיימת או לא?
יואל חסון: אתה לא יודע לדבר עם אף אחד, עם חברי הקואליציה שלך אתה לא יודע לדבר.
מכלוף מיקי זוהר: אדוני, תודה רבה.
יואל חסון: אז אל תטיף לי ואל תגיד לי.
יואל חסון: יש לך עוד הרבה מה ללמוד ממני איך להתנהג, תאמין לי.
יואל חסון: וגם מקודמך בתפקיד, שידעו לעשות את זה.
מכלוף מיקי זוהר: חבר הכנסת חסון, אנחנו מעריכים מאוד את עבודתך, אבל זה לא ישנה את דרכנו.
יואל חסון: אני לא מחפש ציונים ממך, אדוני.
מכלוף מיקי זוהר: ואנחנו גם לא חוששים מאיומיך ומהתלהמותך.
יואל חסון: אל תחשוש, חס וחלילה, אל תחשוש.
ואומרים לה: אני קובע את שמות חברי הוועדה עכשיו, מאחר שאני צריך להביא את זה להצבעה לכנסת.
קריאה: במליאה.
יואל חסון: ולכן כולם העבירו לי שמות למעט המחנ"צ.
יואל חסון: אין לנו שמות?
מכלוף מיקי זוהר: אז אני שם אותך ואת נחמיאס ורבין.
יואל חסון: סליחה, אדוני, מה פתאום?
מכלוף מיקי זוהר: ולאחר מכן נוכל לשנות.
מכלוף מיקי זוהר: נוכל לשנות.
יואל חסון: תגידו לי, חבר'ה, לאן הגענו?
מכלוף מיקי זוהר: אז אין לי ברירה, אני אעשה את זה על דעת עצמי.
יואל חסון: סליחה, אדוני, אני צריך להתקיים התייעצות בסיעה.
יואל חסון: לא, מה זה, הוא יכול לעשות דבר כזה?
יואל חסון: סליחה, מה פתאום?
מכלוף מיקי זוהר: כן, הוא יכול.
מכלוף מיקי זוהר: יכול גם יכול.
יואל חסון: לא יכול.
יואל חסון: סליחה, אדוני היועץ המשפטי - - -
איילת נחמיאס ורבין: עוד לא הגעתם לשלב שבו אפשר לרמוס גם את היועץ המשפטי.
איילת נחמיאס ורבין: תן לו דקה לענות.
מכלוף מיקי זוהר: לא חייב, אבל יכול.
יואל חסון: סליחה, לא קיימנו דיון.
מכלוף מיקי זוהר: הנה, בבקשה, האם אני יכול?
איילת נחמיאס ורבין: אתם בכיוון של לרמוס את כל היועצים המשפטיים במדינה, אבל תן לו עוד צ'אנס, הוא יועץ משפטי של הכנסת.
יואל חסון: עם כל הכבוד, זה לא יקום ולא יהיה.
יואל חסון: לא, אני לא מסכים להיות בוועדה הזאת.
יואל חסון: מה, הוא יכפה עליי להיות בוועדה הזאת?
יואל חסון: אני לא מסכים להיות בוועדה הזאת, גם היא לא מסכימה.
איילת נחמיאס ורבין: לא, רגע, תן לו לדבר.
דן מרזוק: בשלב הזה שבו אנחנו נמצאים ניתן להצביע גם ללא הרכב שמי של הוועדה.
דן מרזוק: אבל כשאנחנו מביאים את ההצבעה למליאה אנחנו צריכים הרכב שמי.
יואל חסון: אם יהיה עד אז – יהיה.
איילת נחמיאס ורבין: אז הוא לא חייב עכשיו להשלים.
מכלוף מיקי זוהר: האם אני יכול או לא?
מכלוף מיקי זוהר: לא שאלתי אם אני חייב.
מכלוף מיקי זוהר: האם אני יכול?
דן מרזוק: אם לא יהיה - - - לפני הדיון במליאה, כן ועדת הכנסת מוסמכת לקבוע את השמות, גם אם הסיעה לא מעבירה.
איילת נחמיאס ורבין: לפני המליאה, לפני הדיון במליאה.
מכלוף מיקי זוהר: יואל, אני מפרגן לך.
מכלוף מיקי זוהר: זה מה שאני אעשה.
מכלוף מיקי זוהר: אז שמות חברי הוועדה - -
איילת נחמיאס ורבין: ללא המחנ"צ.
מכלוף מיקי זוהר: - - סיעת הליכוד – דוד אמסלם, יושב-ראש הוועדה, מכלוף מיקי זוהר ודוד ביטן; סיעת המחנ"צ – יואל חסון ונחמיאס ורבין.
יואל חסון: לא, אבל אמרנו לא.
יואל חסון: אתה מוכן להסביר לו?
מכלוף מיקי זוהר: אני רשאי או לא?
דן מרזוק: ועדת הכנסת רשאית.
מכלוף מיקי זוהר: הרשימה המשותפת – אחמד טיבי.
יואל חסון: לא, סליחה רגע.
יואל חסון: לא, סליחה, אדוני, אתה מוכן להרים את הקול שלך?
יואל חסון: סליחה, אדוני, אתה מוכן להסביר - - -
מכלוף מיקי זוהר: חבר הכנסת, אני קורא אותך לסדר פעם שנייה.
מכלוף מיקי זוהר: חבר הכנסת חסון, אני קורא אותך לסדר פעם שלישית, נא להוציא אותו מהאולם.
איילת נחמיאס ורבין: הדיון במליאה - - -
מכלוף מיקי זוהר: חברת הכנסת ורבין, אני קורא אותך לסדר פעם שנייה.
יואל חסון: אתה אמרת שאפשר להגיש את זה בלי שמות בכלל.
יואל חסון: אז עד המליאה אני אגיש שמות.
מכלוף מיקי זוהר: חברת הכנסת ורבין, לא לדבר, אני אוציא אותך החוצה.
מכלוף מיקי זוהר: להוציא את חבר הכנסת חסון מהאולם.
מכלוף מיקי זוהר: איפה הסדרנים?
מכלוף מיקי זוהר: נא להוציא אותו מהאולם.
דוד אמסלם: אגב, דיברתי איתו על זה לפני שבוע, והוא עוד לא נתן שמות.
מכלוף מיקי זוהר: סיעת יש עתיד – אלעזר שטרן.
יואל חסון: אני לא רוצה לצאת.
יואל חסון: אני לא יוצא.
מכלוף מיקי זוהר: סיעת כולנו – יפעת שאשא ביטון.
קריאה: מירב בן ארי.
מכלוף מיקי זוהר: מירב בן ארי, סליחה.
מכלוף מיקי זוהר: חבר הכנסת לבית היהודי – בצלאל סמוטריץ.
יואל חסון: אז תגיד לו שלא יקריא את השמות שלי.
יואל חסון: אבל שלא יקריא את השמות שלי.
מכלוף מיקי זוהר: לסיעת שס – יואב בן צור; חבר הכנסת ליהדות התורה – אורי מקלב; חבר הכנסת לישראל ביתנו – רוברט אילטוב.
יואל חסון: שלא יקריא את השם שלי.
מכלוף מיקי זוהר: להוציא אותו בבקשה.
מכלוף מיקי זוהר: חבר הכנסת לסיעת מרצ – מיכל רוזין.
מכלוף מיקי זוהר: וכפי שציינו, יושב-ראש הוועדה – חבר הכנסת דודי אמסלם.
יואל חסון: לא, אני לא מוכן להיות בוועדה הזאת.
יואל חסון: איך אתה נותן לדבר הזה לקרות?
מכלוף מיקי זוהר: סליחה, מתקן, עודד פורר בוועדה מטעם ישראל ביתנו.
מכלוף מיקי זוהר: עודד פורר, כן.
מכלוף מיקי זוהר: אדוני מתבקש לעזוב את האולם.
יואל חסון: לא, אתה יכול לבטל את זה, בבקשה?
מכלוף מיקי זוהר: אני עכשיו עובר להצבעה.
איילת נחמיאס ורבין: אבל הוא אמר לך - - -
יואל חסון: סליחה - - -
מכלוף מיקי זוהר: מי בעד הקמת הוועדה, כפי שהקראתי אותה?
איילת נחמיאס ורבין: - - - לוועדת הכנסת מחדש?
יואל חסון: לא, זה לא מקובל עליי.
קריאה: בוא נצביע נגד.
מכלוף מיקי זוהר: ההצעה להקמת ועדה מיוחדת להסדרת מעמדם של תלמידי ישיבות, ושילובם של בוגרי ישיבות בשירות צבאי, בשירות לאומי-אזרחי ובתעסוקה, בהרכב שהוקרא, נתקבלה.
מכלוף מיקי זוהר: אני עובר לסעיף הבא.
מכלוף מיקי זוהר: זה היה תענוג לא נורמלי, אני חייב לומר לך.
מכלוף מיקי זוהר: נהניתי מכל רגע.
איילת נחמיאס ורבין: ממ"ז, רוויזיה.
איילת נחמיאס ורבין: חבר הכנסת זוהר, רוויזיה.
מכלוף מיקי זוהר: את לא יכולה לקרוא לי ממ"ז.
מכלוף מיקי זוהר: חבר הכנסת זוהר, אני מבקש.
מכלוף מיקי זוהר: מעולם לא חלמתי להיות שוטר, ובטח לא חוקר.
איילת נחמיאס ורבין: חבר הכנסת זוהר, ביקשתי רוויזיה.
בשעה 13: ד.
בשעה 13: בקשת יו"ר ועדת הפנים והגנת הסביבה להקדמת הדיון בהצעות החוק הבאות – לפני הקריאה השנייה והשלישית:
בשעה 13: 2.
בשעה 13: הצעת חוק הכניסה לישראל (תיקון מס' 33) (הארכת רישיון לעובד זר) התשע"ח–2018 (פ/5071/20) (כ/777)
מכלוף מיקי זוהר: בקשת יושב-ראש ועדת הפנים והגנת הסביבה להקדמת הדיון בהצעות החוק הבאות – לפני הקריאה השנייה והשלישית: 1.
מכלוף מיקי זוהר: הצעת חוק מימון מפלגות בעניין רשימת מועמדים משותפת כפי שפוצל מהצעת חוק המפלגות; 2.
מכלוף מיקי זוהר: הצעת חוק הכניסה לישראל (הארכת רישיון לעובד זר) התשע"ח–2018.
מכלוף מיקי זוהר: יש מישהו שרוצה לומר משהו לפני שאנחנו עוברים להצבעה?
יואב קיש: אתה רוצה שאני אגיד מילה?
מכלוף מיקי זוהר: יאללה, בבקשה.
יואב קיש: אם אין בעיה - - -
דוד אמסלם: בוא נצביע, חבל על הזמן.
קריאה: להשאיר אותו או להוציא אותו?
מכלוף מיקי זוהר: הוא יכול להישאר בינתיים.
יואב קיש: מיקי, הצעת החוק הראשונה מדברת על מימון מפלגות.
יואב קיש: היא קשורה לתאריכי הגשת דוחות לבחירות המקומיות, ולכן ראוי ונכון להשלים אותה מהר ככל האפשר.
יואב קיש: גם מבקר המדינה, שהיה שותף מלא לחקיקה, צריך את הזמן להיערך, וזה כמובן בהסמכתו.
יואב קיש: שתיים, חוק הכניסה לישראל מדבר על פתרון, על ועדה הומניטרית שתאפשר להעסיק עובדים זרים גם מעל חמש השנים של השהייה שלהם.
יואב קיש: ולכן יש פה נושא הומניטרי.
יואב קיש: היה שיתוף פעולה אופוזיציה-קואליציה בהליך החקיקה וראוי לקדם את זה בהקדם.
יואל חסון: יש לי מה להגיד.
יואל חסון: תראה, אדוני, סך הכול ברמה המהותית לחלק מהחוק או לחלק מסעיפיו אין לנו התנגדות.
יואל חסון: העניין הוא שאנחנו יודעים איזה סדר-יום צפוי לנו היום, וצפוי סדר-יום עמוס מאוד, עם הצעת חוק שיש בה למעלה מ-170 הסתייגויות.
יואל חסון: ולכן להכניס לסדר-היום - - -
יואב קיש: אבל אין פה שום הסתייגויות.
יואל חסון: יש חוק אחר עם הסתייגויות, אדוני.
יואל חסון: ולכן, אדוני, להוסיף חוק נוסף לסדר-היום של היום, זה פשוט יעמיס מאוד.
יואל חסון: גם ככה יש לנו המון המון שעות ארוכות ארוכות – למה אני אומר שעות?
יואל חסון: כרגע זה ימים – שאנחנו אמורים לדון בחוק אחד.
יואל חסון: לכן לדעתי זו תהיה טעות של ועדת הכנסת מבחינת תוכנית העבודה, לשלב את זה בכוח בסדר-היום.
דוד אמסלם: אני אענה רק בקצרה.
יואל חסון: לכן אני מציע לחברי הוועדה, שיסתכלו וייראו מה סדר-היום של הכסת היום, ויבינו שלהכניס עוד הצעת חוק היום, כשיש לפני זה הצעת חוק היום, שאמורה בהסתייגויות להיות עשרות שעות, עשרות שעות, זה פשוט סדר-יום לא הגיוני.
יואב קיש: אבל אין פה זמן.
יואל חסון: אני מסביר לאדוני, אני רוצה להציע הצעה.
יואל חסון: אני מציע, אדוני, שבהקשר הזה, ואני מוכן להגיע פה להסכמה, שאנחנו נאשר את הפטור, אבל זה ייכנס לשבוע הבא ולא לשבוע הזה.
יואב קיש: אז לא צריך פטור.
מכלוף מיקי זוהר: חבר הכנסת אמסלם.
יואל חסון: אז אם לא צריך פטור, אז הכול בסדר.
דוד אמסלם: מרכז האופוזיציה טוען את טענת הקוזק הנגזל.
דוד אמסלם: הם הרי מורחים את הזמן עם הסתייגויות, שברובן הן הסתייגויות בכלל דמיוניות, רק כדי לגרור את הזמן.
דוד אמסלם: אנחנו כאן באנו כדי לעבוד.
דוד אמסלם: דרך אגב, אנחנו אמרנו את זה גם בבוקר.
דוד אמסלם: אני אמרתי את זה בהסכמות, אמרתי את זה בבוקר.
יואל חסון: סליחה שהגשתי הסתייגויות, אדוני.
יואל חסון: אני מתנצל בפניך.
מכלוף מיקי זוהר: חסון, אתה בקריאה שלישית.
מכלוף מיקי זוהר: אתה יודע, יש גבול.
יואל חסון: ואתה אציל בריטי.
יואל חסון: איש עדין.
מכלוף מיקי זוהר: אתה בקריאה שלישית, חבר הכנסת חסון, ואפשרתי לך להישאר פה, ואתה עדיין חורג מגבולות הדיון.
מכלוף מיקי זוהר: זה לא פייר.
דוד אמסלם: לא, אני רק לא נותן לאנשים כמוך להתפרע, בגלל שאתה חושב שמותר לך הכול.
יואל חסון: אני נלחם על הזכות של האופוזיציה להילחם בקואליציה.
מכלוף מיקי זוהר: זאת התראה אחרונה, חבר הכנסת חסון.
דוד אמסלם: לכן היום הבאנו את זה גם בהסכמות, הודענו על זה.
דוד אמסלם: זה קורה לנו כל שבוע.
דוד אמסלם: באנו כאן לעבוד, הכול בסדר.
מכלוף מיקי זוהר: מי בעד בקשת הפטור?
יואל חסון: אני מבקש התייעצות סיעתית בנושא, אדוני.
מכלוף מיקי זוהר: הייתה לו התייעצות סיעתית קודמת.
מכלוף מיקי זוהר: על כל הצעה בנפרד?
מכלוף מיקי זוהר: התייעצות סיעתית בת חמש דקות.
יואב קיש: התחלת הצבעה.
מכלוף מיקי זוהר: נכון, אז אחרי ההצבעה.
מכלוף מיקי זוהר: אבל התחלתי הצבעה כבר, התחלתי הצבעה.
מכלוף מיקי זוהר: קראת "התייעצות סיעתית" אחרי שהתחלתי.
קריאה: לפני ההצבעה.
אתי בן יוסף: אתה יכול להמשיך את הדיון.
מכלוף מיקי זוהר: אני יכול להמשיך את הדיון בינתיים.
מכלוף מיקי זוהר: אז נמשיך לסעיף בעניין הפטור.
מכלוף מיקי זוהר: לא, סעיף ה' יורד מסדר-היום.
מכלוף מיקי זוהר: יש בקשה של הממשלה להצעת חוק פקודת בריאות העם (התקנת מצלמות בבתי חולים לשם הגנה על חסרי ישע).
מכלוף מיקי זוהר: הממשלה מבקשת את הקדמת הדיון בהצעת החוק.
מכלוף מיקי זוהר: יש פה נציג של הממשלה?
מכלוף מיקי זוהר: כן, שם ותפקיד לפרוטוקול.
מוטי בבצ'יק: מוטי בבצ'יק, עוזר סגן השר.
מוטי בבצ'יק: חוק התקנת מצלמות בבתי חולים, הבהרנו את זה בוועדת השרים במושב הקודם.
מוטי בבצ'יק: עד נכון לאתמול ישבו עם משרד המשפטים ומשרד האוצר להכין את זה לקריאה ראשונה.
מוטי בבצ'יק: אנחנו רוצים לנסות לסיים את זה במושב הזה, לכן אנחנו מבקשים, אם אפשר, לקבל את הפטור, שנוכל מחר להעביר את זה בקריאה ראשונה במליאה.
מכלוף מיקי זוהר: אני בעד.
מכלוף מיקי זוהר: יש מישהו שרוצה להתנגד?
מכלוף מיקי זוהר: אז נצביע.
מכלוף מיקי זוהר: מי בעד מתן הפטור?
מכלוף מיקי זוהר: בקשת הממשלה להקדמת הדיון בהצ"ח פקודת בריאות העם (תיקון מס' 32) (התקנת מצלמות בבתי חולים לשם הגנה על חסרי ישע), התשע"ח–2018, לפני הקריאה הראשונה, נתקבלה.
יואל חסון: סיימנו את ההתייעצות הסיעתית.
יואל חסון: הצעת חוק מימון מפלגות בעניין רשימת מועמדים משותפת כפי שפוצל מהצעת חוק המפלגות (תיקון מס' 24) (פ/3796/20) (כ/737)
מכלוף מיקי זוהר: אוקיי, אז אני רוצה לעבור להצבעה.
רוברט אילטוב: יואל, מה החלטתם?
מכלוף מיקי זוהר: הצעת יושב-ראש ועדת הפנים להקדמת הדיון בעניין הצעת חוק מימון מפלגות.
מכלוף מיקי זוהר: בקשת יו"ר ועדת הפנים והגנת הסביבה להקדמת הדיון בהצעת חוק מימון מפלגות בעניין רשימת מועמדים משותפת כפי שפוצל מהצעת חוק המפלגות (תיקון מס' 24), לפני הקריאה השנייה והשלישית, נתקבלה.
מכלוף מיקי זוהר: רוויזיה נשמעה.
יואל חסון: מתי תהיה רוויזיה?
מכלוף מיקי זוהר: הצעת חוק הכניסה לישראל.
מכלוף מיקי זוהר: בקשת יו"ר ועדת הפנים והגנת הסביבה להקדמת הדיון בהצעת חוק הכניסה לישראל (תיקון מס' 33) (הארכת רישיון לעובד זר) התשע"ח–2018, לפני הקריאה השנייה והשלישית, נתקבלה.
מכלוף מיקי זוהר: כל הרוויזיות, נכון לעכשיו, נקבעות לשעה 13:05.
יואל חסון: לא, אבל זה החצי שעה הקודמת.
מכלוף מיקי זוהר: אז אני רוצה 40 דקות.
דוד אמסלם: אנחנו נדבר ברוויזיה חמש דקות.
דוד אמסלם: הצעת חוק התקשורת (בזק ושידורים) (תיקון – סינון אתרי הימורים ותכנים המציגים דברי תועבה באינטרנט), התשע"ז–2016 (פ/3602/20), של חה"כ מיקי (מכלוף) זוהר
מכלוף מיקי זוהר: טוב, סעיף ו' וסעיף אחרון לסדר-היום, עניין בקשתי כחבר כנסת שהגיש הצעת חוק, יחד עם שולי מועלם, שהגישה גם הצעת חוק, בעניין שמירה על ילדים מתכנים פוגעניים בכנסת.
מכלוף מיקי זוהר: הדיון הזה התחיל בוועדת הכלכלה, ולצערי נעצר עקב עומס רב שיש על ועדת הכלכלה, היא ועדה שעובדת מאוד מאוד קשה.
מכלוף מיקי זוהר: אני רציתי לקחת את החוק הזה ולהעביר אותו לוועדת המדע והטכנולוגיה, שזו ועדה שמאוד מאוד בקיאה בתחומי האינטרנט וכדומה, כי זו הצעת חוק שמדברת כולה בנושא האינטרנט.
מכלוף מיקי זוהר: חבר הכנסת כבל מתעקש לדון בה, וחושב שהוא יכול לסיים אותה.
מכלוף מיקי זוהר: לכן בסמכות ועדת הכנסת לקבוע פרק זמן מאוד מאוד ברור לסיום החוק.
רוברט אילטוב: אני יכול להעביר גם את חוק המואזין לוועדה אחרת?
מכלוף מיקי זוהר: יש לי סמכות כזאת, אתה יודע.
מכלוף מיקי זוהר: אבל אתה צריך לסגור עם יושב-ראש הקואליציה.
מכלוף מיקי זוהר: אם הוא ייתן אישור, מבחינתי אני אעביר את זה מחר לאיפה שתגיד לי.
מכלוף מיקי זוהר: אפילו לוועדה של עאידה תומא סלימאן, אם אתה צריך.
מכלוף מיקי זוהר: ולכן אני אומר שבעניין הזה, אני חושב שפרק זמן של שבועיים ימים לסיים את החקיקה הזאת הוא פרק זמן סביר.
מכלוף מיקי זוהר: זו חקיקה לא כל כך מסובכת.
איילת נחמיאס ורבין: תשאיר את זה בכלכלה.
מכלוף מיקי זוהר: אני אשאיר את זה בכלכלה לשבועיים הקרובים.
מכלוף מיקי זוהר: אם בפרק זמן של תוך שבועיים מהיום ועדת הכלכלה לא תשלים את החקיקה ותעביר את זה לקריאה ראשונה, אנחנו נעביר את החוק הזה לוועדת המדע והטכנולוגיה.
מכלוף מיקי זוהר: תקנון הכנסת מחייב אותי לתת התראה ולבקש ולקבוע לוחות זמנים, לכן אני גם קובע לוחות זמנים.
מכלוף מיקי זוהר: ואני קובע לוחות זמנים סבירים, של פרק זמן של שבועיים, שזה המון זמן.
מכלוף מיקי זוהר: יש שישה ימי כנסת בשבועיים הללו, אלה שישה ימי כנסת שאפשר לסיים את החקיקה הזאת.
דן מרזוק: אני רק אומר לפרוטוקול שמדובר בהחלטה של ועדת הכנסת בהתאם לסעיף 117(ד) לתקנון.
דן מרזוק: וההחלטה הזאת מתקבלת מאחר שוועדת הכלכלה לא סיימה את דיוניה במשך חצי שנה.
דן מרזוק: ההצעה הועברה אליה כבר בתחילת שנת 2017, אומנם התקיימו שני דיונים, אחד בפברואר 17', אחד בנובמבר 17', אבל עד היום טרם הסתיימו הדיונים.
דן מרזוק: ולכן על פי תקנון, על פי סעיף 117 לתקנון, יש לוועדת הכנסת סמכות לקצוב זמן לוועדת הכלכלה, וזה מה שהיא עושה עכשיו.
דוד אמסלם: דרך אגב, זה לא משנה באיזה קריאה זה נמצא?
דן מרזוק: זה לא משנה.
מכלוף מיקי זוהר: אני רוצה לציין, שנקבע דיון על ידי ועדת הכלכלה ב-9 ביולי.
איילת נחמיאס ורבין: תן לי - - -
מכלוף מיקי זוהר: רגע, אני רוצה לסיים.
מכלוף מיקי זוהר: שזה אומר שזה יותר משבועיים מהיום.
מכלוף מיקי זוהר: כמעט שבועיים.
מכלוף מיקי זוהר: בוא נגיד שזה 13 יום?
איילת נחמיאס ורבין: שזה יכלול את ה-9 ביולי.
מכלוף מיקי זוהר: אז אני רוצה לומר, שאם ב-9 ביולי זה לא יהיה דיון מבחינתי מהבוקר עד הלילה, שמסיים את הצעת החוק, החוק הזה יעזוב את ועדת הכלכלה ויעבור למקום אחר.
מכלוף מיקי זוהר: ולכן אני פונה לחברי יושב-ראש הוועדה איתן כבל, או להקדים את הדיון ולקבוע דיונים קודם, כדי שבאמת בפרק זמן של השבועיים הוא יסיים את הצעת החוק, או להודיע לוועדת הכנסת שהוא מוותר על החוק ולהעביר את זה.
איילת נחמיאס ורבין: חבר הכנסת זוהר, מישהו חוץ ממך יכול לדבר בדיון החשוב הזה?
מכלוף מיקי זוהר: אני אתן לך לדבר, אבל כשאני אסיים.
מכלוף מיקי זוהר: את מנסה להתפרץ לדבריי, זה לא פייר.
איילת נחמיאס ורבין: לא, אני לא מנסה.
איילת נחמיאס ורבין: תאמין לי - - -
מכלוף מיקי זוהר: אבל אם אני רוצה לומר משהו מותר לי לומר?
איילת נחמיאס ורבין: ועוד ועוד.
מכלוף מיקי זוהר: מה לעשות, זו העבודה שלי, אני צריך לדבר.
דוד אמסלם: - - - של יושב-ראש הוועדה.
איילת נחמיאס ורבין: כן, בסדר, אבל, חבר הכנסת אמסלם, כדי שהדיונים יהיו איכותיים, כדאי וראוי שאפשר יהיה לדבר.
איילת נחמיאס ורבין: הייתי אומרת שני משפטים - - -
מכלוף מיקי זוהר: טוב, אז אני מוכן לשתוק.
דוד אמסלם: לאיתן כבל גם אמרת כמה הוא מדבר?
איילת נחמיאס ורבין: וואו, אין לך מושג כמה פעמים.
מכלוף מיקי זוהר: טוב, אז את רוצה שאני אשתוק, אז אני אשתוק.
איילת נחמיאס ורבין: בבקשה, אל תריב גם איתי.
איילת נחמיאס ורבין: אתה רוצה לריב עם יואל חסון, תריב עם יואל חסון.
מכלוף מיקי זוהר: חברת הכנסת ורבין, אני אשתוק ואני אתן לך לדבר.
מכלוף מיקי זוהר: אני יודע, הוא דיבר איתי הבוקר בטלפון.
איילת נחמיאס ורבין: ולכן הוא לא נמצא כאן היום.
איילת נחמיאס ורבין: וזה נסיבות שאף אחד מאיתנו, וכולנו מאחלים לאף חבר כנסת, שלא יהלכו אימים עליו ועל משפחתו.
איילת נחמיאס ורבין: כיוון שכך, כל מה שרציתי לבקש זה שלושה שבועות.
איילת נחמיאס ורבין: כיוון שבינתיים הסברת לנו שהדיון נקבע ל-9 ביולי, אני רוצה שהדיון יכלול את ה-9 ביולי, את הטווח של עד ה-9 ביולי.
איילת נחמיאס ורבין: אני אבוא בדברים עם איתן כבל, אני חושבת שזה חוק חשוב, וראוי שאנחנו נעשה כל מאמץ לקדם אותו.
איילת נחמיאס ורבין: תן לנו לטפל בזה.
איילת נחמיאס ורבין: אני חושבת שהדיון הוא במקום, הוא ראוי.
איילת נחמיאס ורבין: אם זה היה חוק שלי, אני גם הייתי חושבת שצריך לנסות לעזור לקדם אותו.
איילת נחמיאס ורבין: אני לא רוצה שננסה במערכות היחסים האלה בכל זאת להלך אימים אחד על השני.
מכלוף מיקי זוהר: אני לא מהלך אימים, חלילה.
איילת נחמיאס ורבין: לא, אני לא השתמשתי אולי במינוח הנכון, כי זה אולי לא המקרה המתאים למילה הזאת.
איילת נחמיאס ורבין: אבל בואו, באמת המטרה היא לקדם את זה.
מכלוף מיקי זוהר: אני אומר לך משהו.
מכלוף מיקי זוהר: אני הייתי בשמחה עושה שלושה שבועות, רק הבעיה היא שאם אני אעשה שלושה שבועות אין סיכוי שהחוק הזה ייגמר במושב הזה.
מכלוף מיקי זוהר: ולכן אמרתי שבועיים.
מכלוף מיקי זוהר: אם החוק הזה לא ייגמר עד ה-9 ביולי, אז יישארו לי בערך עוד שבוע, אם אני לא טועה, לסיים את החקיקה הזאת ולהעביר אותה גם בקריאה ראשונה, שנייה ושלישית.
מכלוף מיקי זוהר: ואני לא יודע אם אני אספיק גם את זה, כי המושב נגמר ב-18.
מכלוף מיקי זוהר: אני כולי תקווה שמחר בבוקר חבר הכנסת כבל או יקבע דיון שבוע-שבועיים לפני.
איילת נחמיאס ורבין: אני הולכת לטפל בזה.
מכלוף מיקי זוהר: או שהוא יודיע לוועדה, באמת בצורה מכובדת - -
איילת נחמיאס ורבין: בסדר, יכול להיות.
מכלוף מיקי זוהר: - - קחו את החוק, יש מי שיכול לחוקק אותו.
מכלוף מיקי זוהר: זה חוק שמגן על ילדים מתכנים פורנוגרפיים באינטרנט.
מכלוף מיקי זוהר: אין דבר ראוי מזה.
מכלוף מיקי זוהר: ולכן אני עשיתי את זה.
איילת נחמיאס ורבין: אבל, חבר הכנסת זוהר, על העניין הבסיסי הסכמתי איתך.
איילת נחמיאס ורבין: אני רק רוצה שנעשה מאמץ, שלא תצטרך להתחיל את כל הדיון מהתחלה בוועדה אחרת.
מכלוף מיקי זוהר: אני צריך לעשות הצבעה על הדבר הזה?
דן מרזוק: כן.
מכלוף מיקי זוהר: אז אני מבקש לעבור להצבעה בעניין הזה, עם הזמן שנקבע.
איילת נחמיאס ורבין: רגע, עד איזה תאריך?
מכלוף מיקי זוהר: עד ה-9 ביולי, כולל, לסיים את החקיקה ולהכין אותה לקריאה ראשונה.
אחמד טיבי: תגיד לפרוטוקול.
מכלוף מיקי זוהר: ההצבעה לפרוטוקול היא שבעצם ועדת הכנסת מבקשת מוועדת הכלכלה, או דורשת מוועדת הכלכלה - -
דן מרזוק: קוצבת זמן לוועדת הכלכלה.
מכלוף מיקי זוהר: - - קוצבת לה פרק זמן של שבועיים ימים, עד ה-9 ביולי, לסיים את החקיקה שלי ושל חברת הכנסת שולי מועלם, בעניין שמירה על ילדים מתכנים פורנוגרפיים באינטרנט.
מכלוף מיקי זוהר: יש להם פרק זמן של שבועיים.
מכלוף מיקי זוהר: במידה שהם לא יצליחו לעשות את זה, אז החוק יעבור מוועדת הכלכלה לוועדה אחרת בכנסת.
דן מרזוק: להכין אותה לקריאה ראשונה.
מכלוף מיקי זוהר: עוד לא.
מכלוף מיקי זוהר: אני מחכה שבועיים שהוא יסיים את זה לבד.
מכלוף מיקי זוהר: אם הוא לא יסיים – ניקח.
מכלוף מיקי זוהר: טוב, מי בעד?